BLÅ BOG Jakob Ellemann-Jensen

Jakob Ellemann-Jensen er født i Hørsholm 25. september 1973 (46 år).

Han er søn af forhenværende udenrigsminister Uffe Ellemann-Jensen og forhenværende chefredaktør Alice Vestergaard. Han er bror til Karen Ellemann, der også sidder i Folketinget for Venstre.

Han er far til tre børn. De to første fik han med sin tidligere hustru, Rikke Ellemann-Jensen. Han har også et barn med sin nuværende hustru, Anne Marie Preisler.

Uddannet cand.merc.jur. fra Copenhagen Business School i 2002.

Fra 2015 til 2018 og igen fra 2019 har han været Venstres politiske ordfører, og han var miljø- og fødevareminister fra 2018 til 2019. Valgt som Venstres formand den 21. september 2019.

Jakob Ellemann-Jensen har været medlem af Folketinget siden 15. september 2011, hvor han stillede op i Fyns Storkreds, mens han ved de to forrige valg i 2015 og 2019 var opstillet i Østjyllands Storkreds.

Kilder: Ritzau, Folketinget.